CELEX: 32005L0043
Language: da
Date: 2005-06-23 00:00:00
Title: Kommissionens direktiv 2005/43/EF af 23. juni 2005 om ændring af bilagene til Rådets direktiv 68/193/EØF om handel med vegetativt formeringsmateriale af vin

24.6.2005   
            
            
               DA
            
            
               Den Europæiske Unions Tidende
            
            
               L 164/37
            
         KOMMISSIONENS DIREKTIV 2005/43/EF
   af 23. juni 2005
   om ændring af bilagene til Rådets direktiv 68/193/EØF om handel med vegetativt formeringsmateriale af vin
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 68/193/EØF af 9. april 1968 om handel med vegetativt formeringsmateriale af vin (1), særlig artikel 2, stk. 1, afsnit DA, litra c), artikel 8, stk. 2, artikel 10, stk. 3, og artikel 17a, og
   ud fra følgende betragtninger:
   
               (1)
            
            
               Direktiv 68/193/EØF indeholder fællesskabsbestemmelser om handel med vegetativt formeringsmateriale af vin inden for Fællesskabet. Direktivet indeholder de betingelser, som bestanden, formeringsmaterialet, pakningen og mærkesedlen skal opfylde.
            
         
               (2)
            
            
               Forbedret planteformeringsteknologi gør det muligt at producere planter, som kan markedsføres i ikke blot de traditionelle bundter, men også i potter eller kasser.
            
         
               (3)
            
            
               Der bør fastsættes betingelser vedrørende det ledsagedokument, der skal anvendes i de tilfælde, hvor medlemsstaterne kræver, at enhver sending af materiale produceret på deres område ledsages af et standarddokument.
            
         
               (4)
            
            
               Formeringsmateriale, der er produceret efter de nye produktionsmetoder, bør være fritaget for visse af betingelserne vedrørende formeringsmateriale og pakning heraf.
            
         
               (5)
            
            
               Betingelserne vedrørende bestanden er angivet i bilag I til direktiv 68/193/EØF. Dette bilag bør indeholde en henvisning til formeringsmaterialets kategori og type, en ny positivliste over skadegørere, som der skal kontrolleres for, samt angivelse af, hvordan kontrol og undersøgelser af bestanden skal gennemføres.
            
         
               (6)
            
            
               Betingelserne vedrørende formeringsmaterialet er angivet i bilag II til direktiv 68/193/EØF. Dette bilag bør indeholde en henvisning til sorten og i givet fald klonen for hver enkelt kategori og type formeringsmateriale, for så vidt angår identitet og renhed, angivelse af, hvordan kontrollen af formeringsmaterialet skal gennemføres, samt en klassificering af de forskellige typer formeringsmateriale.
            
         
               (7)
            
            
               Betingelserne vedrørende pakning er angivet i bilag III til direktiv 68/193/EØF. Dette bilag bør indeholde en henvisning til formeringsmaterialets type, for så vidt angår antal enheder pr. pakkeenhed.
            
         
               (8)
            
            
               Betingelserne vedrørende mærkeseddel og ledsagedokument er angivet i bilag IV til direktiv 68/193/EØF. Dette bilag bør indeholde alle de oplysninger om formeringsmaterialet, der kræves i henhold til artikel 10 i direktiv 68/193/EØF.
            
         
               (9)
            
            
               Formeringsmateriale af vin har en vækstcyklus på adskillige år, og den tid, der er behov for til kontrol og undersøgelser, er følgelig ganske lang. En hurtig indførelse af nye betingelser kunne resultere i, at der blev produceret for lidt formeringsmateriale, som opfylder de nye krav. Det vil derfor være hensigtsmæssigt at vedtage bestemmelser om en overgangsperiode for allerede eksisterende formeringsmateriale med hensyn til opfyldelsen af de nye betingelser, der er fastsat i bilag I, II og IV.
            
         
               (10)
            
            
               Direktiv 68/193/EØF bør følgelig ændres i overensstemmelse hermed.
            
         
               (11)
            
            
               De i dette direktiv fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug —
            
         UDSTEDT FØLGENDE DIREKTIV:
   Artikel 1
   Bilag I-IV til direktiv 68/193/EØF affattes som angivet i bilag I-IV til dette direktiv.
   Artikel 2
   1.   Medlemsstaterne vedtager og offentliggør senest den 31. juli 2006 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   De anvender disse bestemmelser fra den 1. august 2006.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 3
   Dette direktiv træder i kraft på tyvendedagen for offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.
   
      Udfærdiget i Bruxelles, den 23. juni 2005.
      
         
            På Kommissionens vegne
         
         Markos KYPRIANOU
         
            Medlem af Kommissionen
         
      
   
   
      (1)  EFT L 93 af 17.4.1968, s. 15. Senest ændret ved Europa-Parlamentets og Rådets forordning (EF) nr. 1829/2003 (EUT L 268 af 18.10.2003, s. 1).
   
      BILAG I
      BETINGELSER VEDRØRENDE BESTANDEN
      1.   Bestanden skal være sortsægte og sortsren samt i givet fald klonægte og klonren.
      2.   Bestandens vækstforhold og udviklingsstadium skal være sådan, at det er muligt at foretage tilfredsstillende undersøgelser af bestandens ægthed og renhed, for så vidt angår sort og i givet fald klon, samt af dens sundhedstilstand.
      3.   Der skal være tilstrækkelig garanti for, at jorden eller i givet fald substratet er fri for skadegørere eller vektorer herfor, navnlig nematoder, der bærer virussygdomme. Moderkvarterer og vinplanteskoler skal anlægges under de rette betingelser for at forebygge angreb af skadegørere.
      4.   Tilstedeværelsen af skadegørere, der forringer formeringsmaterialets værdi, skal være begrænset til et absolut minimum.
      5.   Først og fremmest gælder det for de i litra a), b) og c) nævnte skadegørere, at betingelserne i punkt 5.1-5.5 skal være opfyldt, jf. dog punkt 5.6:
      
                  a)
               
               
                  komplekset Grapevine fan leaf virus (GFLV) og Arabis mosaic virus (ArMV)
               
            
                  b)
               
               
                  Grapevine leafroll disease: Grapevine leafroll-associated virus 1 (GLRaV-1) og Grapevine leafroll-associated virus 3 (GLRaV-3)
               
            
                  c)
               
               
                  Grapevine Fleck Virus (GFkV) (vedrører kun grundstammer).
               
            5.1.   Moderkvarterer bestemt til produktion af udgangsformeringsmateriale skal være fri for de i punkt 5, litra a), b) og c), nævnte skadegørere, hvilket skal være godtgjort ved offentlig kontrol. Denne kontrol er baseret på resultaterne af plantesundhedsundersøgelser foretaget af alle planter efter en indikatormetode eller en tilsvarende, internationalt anerkendt analysemetode. Resultaterne af disse undersøgelser bekræftes med plantesundhedsundersøgelser for de i punkt 5, litra a) og b), nævnte skadegørere, som foretages af alle planter hvert femte år.
      Inficerede planter fjernes. Årsager til fejlslagen beplantning, der tilskrives ovennævnte skadegørere eller andre faktorer, skal anføres i dokumenterne, hvor der føres bog over moderkvartererne.
      5.2.   Moderkvarterer bestemt til produktion af basisformeringsmateriale skal være fri for de i punkt 5, litra a) og b), nævnte skadegørere, hvilket skal være godtgjort ved offentlig kontrol. Denne kontrol er baseret på resultaterne af plantesundhedsundersøgelser foretaget af alle planter. Disse undersøgelser gennemføres, fra moderkvartererne er tre år gamle, og derefter mindst en gang hvert sjette år.
      Hvor alle planter underkastes årlige offentlige vækstinspektioner, gennemføres plantesundhedsundersøgelserne, fra moderkvartererne er seks år gamle, og derefter mindst en gang hvert sjette år.
      Inficerede planter fjernes. Årsager til fejlslagen beplantning, der tilskrives ovennævnte skadegørere eller andre faktorer, skal anføres i dokumenterne, hvor der føres bog over moderkvartererne.
      5.3.   Moderkvarterer bestemt til produktion af certificeret formeringsmateriale skal være fri for de i punkt 5, litra a) og b), nævnte skadegørere, hvilket skal være godtgjort ved offentlig kontrol. Denne kontrol er baseret på resultaterne af plantesundhedsundersøgelser foretaget som stikprøvetagning i henhold til analysemetoder/kontrolprocedurer, der er i overensstemmelse med almindeligt anerkendte standarder. Disse undersøgelser gennemføres, fra moderkvartererne er fem år gamle, og derefter mindst en gang hvert tiende år.
      Hvor alle planter underkastes årlige offentlige vækstinspektioner, gennemføres plantesundhedsundersøgelserne, fra moderkvartererne er ti år gamle, og derefter mindst en gang hvert tiende år.
      Andelen af fejlslagen beplantning af moderkvarterer på grund af de i punkt 5, litra a) og b), nævnte skadegørere må ikke overstige 5 %. Inficerede planter fjernes. Årsager til fejlslagen beplantning, der tilskrives ovennævnte skadegørere eller andre faktorer, skal anføres i dokumenterne, hvor der føres bog over moderkvartererne.
      5.4.   I moderkvarterer bestemt til produktion af standardformeringsmateriale må andelen af fejlslagen beplantning på grund af de i punkt 5, litra a) og b), nævnte skadegørere ikke overstige 10 %. Inficerede planter fjernes fra formeringsprocessen. Årsager til fejlslagen beplantning, der tilskrives ovennævnte skadegørere eller andre faktorer, skal anføres i dokumenterne, hvor der føres bog over moderkvartererne.
      5.5.   Vinplanteskoler skal være fri for de i punkt 5, litra a) og b), nævnte skadegørere, hvilket skal være godtgjort ved en årlig vækstinspektion, som er baseret på besigtigelse og om nødvendigt underbygget med passende prøver og/eller en supplerende vækstinspektion.
      
                  a)
               
               
                  Medlemsstaterne kan beslutte ikke at anvende punkt 5.1 og 5.2 indtil den 31. juli 2011 for moderkvarterer, der allerede var etableret til produktion af udgangsformeringsmateriale eller basisformeringsmateriale, da Kommissionens direktiv 2005/43/EF (1) trådte i kraft.
               
            
                  b)
               
               
                  Medlemsstaterne kan beslutte ikke at anvende punkt 5.3 indtil den 31. juli 2012 for moderkvarterer, der allerede var etableret til produktion af certificeret formeringsmateriale, da Kommissionens direktiv 2005/43/EF trådte i kraft.
               
            
                  c)
               
               
                  Medlemsstater, der i henhold til litra a) eller b) beslutter ikke at anvende punkt 5.1 og 5.2 eller punkt 5.3, skal i stedet sørge for, at følgende bestemmelser overholdes:
                  Skadelige virussygdomme og især Grapevine fan leaf og Grapevine leafroll skal elimineres fra bestande bestemt til produktion af udgangsformeringsmateriale og basisformeringsmateriale. Bestande til produktion af formeringsmateriale af de øvrige kategorier holdes fri for planter, der udviser symptomer på skadelige virussygdomme.
               
            6.   Vinplanteskoler må ikke anlægges i en vinmark eller et moderkvarter. Afstanden til en vinmark eller et moderkvarter skal være mindst tre meter.
      7.   Formeringsmateriale, der anvendes til produktion af grundstammestiklinger, podekviste, stiklinger uden rod, stiklinger med rod og podet vin, skal stamme fra godkendte moderkvarterer.
      8.   Uden at det berører den offentlige kontrol i henhold til punkt 5 ovenfor, foretages mindst én offentlig vækstinspektion. I tilfælde af uenighed om et resultat, som kan afgøres, uden at formeringsmaterialets kvalitet derved forringes, gennemføres supplerende vækstinspektioner.
      
         (1)  EUT L 164 af 24.6.2005, s. 37.
   
   
      BILAG II
      BETINGELSER VEDRØRENDE FORMERINGSMATERIALET
      I.   ALMINDELIGE BETINGELSER
      
               
                  1.
               
               
                  Formeringsmaterialet skal være sortsægte og sortsrent samt i givet fald klonrent; der tillades en tolerancemargen på 1 %, når standardformeringsmaterialet sættes på markedet.
               
            
               
                  2.
               
               
                  Formeringsmaterialet skal have en teknisk renhed på mindst 96 %.
                  Som teknisk urent betragtes følgende:
                  
                              a)
                           
                           
                              formeringsmateriale, der er helt eller delvist udtørret, også når det efter udtørringen er blevet dyppet i vand
                           
                        
                              b)
                           
                           
                              forvredet eller beskadiget formeringsmateriale, særlig materiale, der er beskadiget på grund af hagl eller frost, og knust eller knækket materiale
                           
                        
                              c)
                           
                           
                              materiale, der ikke opfylder betingelserne i del III nedenfor.
                           
                        
            
               
                  3.
               
               
                  Vinrankernes træethed skal have nået en tilstrækkelig modenhedsgrad.
               
            
               
                  4.
               
               
                  Tilstedeværelsen af skadegørere, der forringer formeringsmaterialets værdi, skal være begrænset til et absolut minimum.
                  Formeringsmateriale, der viser tydelige tegn eller symptomer på angreb af skadegørere, for hvilke der ikke findes effektive bekæmpelsesmuligheder, fjernes.
               
            II.   SÆRLIGE BETINGELSER
      1.   Podet vin
      Podet vin, der består af en kombination af reproduktionsmateriale i samme kategori, klassificeres i denne kategori.
      Podet vin, der består af en kombination af forskellige kategorier reproduktionsmateriale, klassificeres i den laveste kategori af de bestanddele, planterne består af.
      2.   Midlertidig undtagelse
      Medlemsstaterne kan beslutte ikke at anvende punkt 1 indtil den 31. juli 2010 for podet vin, der består af udgangsformeringsmateriale podet på basisformeringsmateriale. Medlemsstater, der beslutter ikke at anvende punkt 1, skal i stedet sørge for, at følgende bestemmelse overholdes:
      Podet vin, der består af udgangsformeringsmateriale podet på basisformeringsmateriale, klassificeres som udgangsformeringsmateriale.
      III.   SORTERING
      1.   Grundstammestiklinger, stiklinger uden rod og podekviste
      Diameter
      Tværsnittets største diameter måles. Denne bestemmelse gælder ikke for urteagtige stiklinger.
      
                  a)
               
               
                  Grundstammestiklinger og podekviste:
                  
                              aa)
                           
                           
                              diameter i den tynde ende: 6,5-12 mm
                           
                        
                              ab)
                           
                           
                              maksimumsdiameter i den tykke ende: 15 mm, undtagen når der er tale om podekviste bestemt til podning på voksestedet.
                           
                        
            
                  b)
               
               
                  Stiklinger uden rod:
                  
                               
                           
                           
                              minimumsdiameter i den tynde ende: 3,5 mm.
                           
                        
            2.   Stiklinger med rod
      A.   Diameter
      Diameteren, målt på midten af internodium under det øverste skud, skal være på mindst 5 mm. Denne bestemmelse gælder ikke for stiklinger med rod hidrørende fra urteagtigt formeringsmateriale.
      B.   Længde
      Længden fra det nederste sted, hvorfra der udspringer rødder, til det øverste skuds fod skal være mindst
      
                  a)
               
               
                  30 cm for stiklinger med rod bestemt til podning; for stiklinger med rod bestemt til Sicilien er kravet dog 20 cm
               
            
                  b)
               
               
                  20 cm for andre stiklinger med rod.
                  Denne bestemmelse gælder ikke for stiklinger med rod hidrørende fra urteagtigt formeringsmateriale.
               
            C.   Rødder
      Hver plante skal have mindst tre veludviklede og tilstrækkelig godt fordelte rødder. Sorten 420 A behøver dog kun at have to veludviklede rødder, under forudsætning af at disse er modstående.
      D.   Hæl
      Snittet skal være lagt tilstrækkelig langt, dog højst en centimeter, under diafragmet, så dette ikke er beskadiget.
      3.   Podet vin
      A.   Længde
      Stammen skal være mindst 20 cm lang.
      Denne bestemmelse gælder ikke for podet vin hidrørende fra urteagtigt formeringsmateriale.
      B.   Rødder
      Hver plante skal have mindst tre veludviklede og tilstrækkelig godt fordelte rødder. Sorten 420 A behøver dog kun at have to veludviklede rødder, under forudsætning af at disse er modstående.
      C.   Podear
      Hver plante skal udvise et tilstrækkelig helet, regelmæssigt og fast podear.
      D.   Hæl
      Snittet skal være lagt tilstrækkelig langt, dog højst en centimeter, under diafragmet, så dette ikke er beskadiget.
   
   
      BILAG III
      PAKNING
      Pakkers eller bundters indhold
      
                  1 — Type
               
               
                  2 — Antal enheder
               
               
                  3 — Maksimumsmængde
               
            
                  
                              1.
                           
                           
                              Podet vin
                           
                        
               
                  25, 50, 100 eller mængder på 100 enheder
               
               
                  500
               
            
                  
                              2.
                           
                           
                              Stiklinger med rod
                           
                        
               
                  50, 100 eller mængder på 100 enheder
               
               
                  500
               
            
                  
                              3.
                           
                           
                              Podekviste
                           
                        
               
                   
               
               
                   
               
            
                  
                              —
                           
                           
                              med mindst fem anvendelige øjne
                           
                        
               
                  100, eller 200
               
               
                  200
               
            
                  
                              —
                           
                           
                              med ét anvendeligt øje
                           
                        
               
                  500 eller mængder på 500 enheder
               
               
                  5 000
               
            
                  
                              4.
                           
                           
                              Grundstammestiklinger
                           
                        
               
                  100 eller mængder på 100 enheder
               
               
                  1 000
               
            
                  
                              5.
                           
                           
                              Stiklinger uden rod
                           
                        
               
                  100 eller mængder på 100 enheder
               
               
                  500
               
            SÆRLIGE BETINGELSER
       I.   Små mængder
      Om nødvendigt kan pakker og bundter af enhver type og kategori formeringsmateriale, der er nævnt i venstre kolonne i ovenstående skema, indeholde mindre (færre enheder) end de ovenfor angivne minimumsmængder.
      II.   Vinplanter med rod i substrat i potter eller kasser
      Reglerne om antal enheder samt maksimumsmængder finder ikke anvendelse.
   
   
      BILAG IV
      MÆRKNING
      A.   MÆRKESEDDEL
       I.   Nødvendige oplysninger
      
               
                   1.
               
               
                  EF-standard
               
            
               
                   2.
               
               
                  Produktionsland
               
            
               
                   3.
               
               
                  Certificerings- eller kontrolmyndighed og medlemsstat eller deres initialer/forkortelse
               
            
               
                   4.
               
               
                  Navn og adresse eller identifikationsnummer på den for lukningen ansvarlige person
               
            
               
                   5.
               
               
                  Art
               
            
               
                   6.
               
               
                  Materialetype
               
            
               
                   7.
               
               
                  Kategori
               
            
               
                   8.
               
               
                  Sort og i givet fald klon. For podet vin vedrører denne angivelse grundstamme og podekvist
               
            
               
                   9.
               
               
                  Partiets referencenummer
               
            
               
                  10.
               
               
                  Mængde
               
            
               
                  11.
               
               
                  Længde — gælder kun for grundstammestiklinger: Hermed menes stiklingernes minimumslængde i det pågældende parti
               
            
               
                  12.
               
               
                  Høstår.
               
             II.   Minimumsbetingelser
      Mærkesedlen skal opfylde følgende krav:
      
                  1.
               
               
                  Mærkesedlen skal være trykt med let læselige typer, der ikke kan udviskes.
               
            
                  2.
               
               
                  Mærkesedlen skal være anbragt på et iøjnefaldende sted, så den er helt synlig.
               
            
                  3.
               
               
                  De i del A, afsnit I, nævnte oplysninger må under ingen omstændigheder være skjult, tildækket eller afbrudt af andre påskrifter eller billeder.
               
            
                  4.
               
               
                  De i del A, afsnit I, nævnte oplysninger skal være anført i samme synsfelt.
               
            III.   Undtagelse vedrørende små mængder til den endelige forbruger
      1.   To enheder eller derover
      Den for mærkesedlen under afsnit I, punkt 10, foreskrevne angivelse: »Nøjagtigt antal enheder pr. pakning/bundt«.
      2.   En enkelt enhed
      Følgende af de i del A, afsnit I, nævnte oplysninger kan undlades:
      
                  —
               
               
                  Materialetype
               
            
                  —
               
               
                  Kategori
               
            
                  —
               
               
                  Partiets referencenummer
               
            
                  —
               
               
                  Mængde
               
            
                  —
               
               
                  Grundstammestiklingers længde
               
            
                  —
               
               
                  Høstår.
               
            IV.   Undtagelse vedrørende vinplanter i potter eller kasser
      Hvis der er tale om vinplanter med rod i substrat i potter eller kasser, og kravene vedrørende lukning (herunder mærkning) på grund af materialets art ikke kan opfyldes, gælder følgende:
      
                  a)
               
               
                  Formeringsmaterialet skal være opdelt i separate partier, som er behørigt mærket efter sort og i givet fald efter klon samt efter antal enheder.
               
            
                  b)
               
               
                  Den officielle mærkeseddel er ikke obligatorisk.
               
            
                  c)
               
               
                  Formeringsmaterialet skal være ledsaget af ledsagedokumentet som omhandlet i del B.
               
            B.   LEDSAGEDOKUMENT
       I.   Betingelser, der skal opfyldes
      Når medlemsstaten stiller krav om et ledsagedokument, gælder følgende:
      
                  a)
               
               
                  Dokumentet skal udstedes i mindst to eksemplarer (afsender og modtager).
               
            
                  b)
               
               
                  Dokumentet (modtagers eksemplar) skal ledsage sendingen fra afsenders til modtagers adresse.
               
            
                  c)
               
               
                  Dokumentet skal indeholde alle de i afsnit II nedenfor nævnte oplysninger om de enkelte partier i sendingen.
               
            
                  d)
               
               
                  Dokumentet skal opbevares i mindst ét år og være til rådighed for den offentlige kontrolmyndighed.
               
            II.   Liste over nødvendige oplysninger
      
               
                   1.
               
               
                  EF-standard
               
            
               
                   2.
               
               
                  Produktionsland
               
            
               
                   3.
               
               
                  Certificerings- eller kontrolmyndighed og medlemsstat eller deres initialer/forkortelse
               
            
               
                   4.
               
               
                  Løbenummer
               
            
               
                   5.
               
               
                  Afsender (adresse, registreringsnummer)
               
            
               
                   6.
               
               
                  Modtager (adresse)
               
            
               
                   7.
               
               
                  Art
               
            
               
                   8.
               
               
                  Materialetype
               
            
               
                   9.
               
               
                  Kategori(er)
               
            
               
                  10.
               
               
                  Sort(er) og i givet fald klon(er). For podet vin vedrører denne angivelse grundstamme og podekvist
               
            
               
                  11.
               
               
                  Antal enheder pr. parti.
               
            
               
                  12.
               
               
                  Antal partier i alt
               
            
               
                  13.
               
               
                  Leveringsdato.